
Mass-media tradiţională și influensării arondați au o mare responsabilitate atunci 
când vorbim despre polarizarea extremă din societate. 


Împărţirea populaţiei, complet falsă, între buni și răi, proeuropeni și antieuropeni, 
moderați și extremiști, contribuie decisiv la atmosfera irespirabilă. Etichetarea 
superficială, fără nuanţări, fără explicaţii, delimitează clar cele două tabere și le 
pune într-o situaţie conflictuală fără ieșire. 


Din discursul presei mainstream reiese fără dubiu superioritatea morală a 
proeuropenilor. Însă fără prea multe argumente, aproape axiomatic. În 
accepțiunea publicului, „proeuropean” este orice cetățean care vibrează la 
valorile fundamentale ale democraţiei: pluralismul politic, libertatea de 
exprimare, meritocrațţia, toleranța. De asemenea, nu în ultimul rând, un 
proeuropean apreciază bunăstarea care ar trebui să vină la pachet cu valorile 
sacrosante ale Occidentului luminat. 


Despre antieuropeni mass-media nu intră în detalii. Știm doar că s-ar opune 
migrației ilegale, propagandei LGBT și ideologiei woke - toate importate pe filieră 
americană. Cum și Orban, Fico sau Putin gândesc la fel, rezultă că sunt la fel de 
antieuropeni ca oricare dintre simplii cetățeni ce refuză să o aplaude în picioare 
pe Ursula von der Leyen. 


Asistăm la un șiretlic foarte ieftin. O mizerie practic. Acuzaţia de a fi 
antieuropean este una cu impact puternic la publicul neinformat sau mai slab de 
înger. În ochii multora, a fi antieuropean ar putea fi mai grav decât a fi extremist, 
putinist sau antivaccinist. 


Europa rămâne, indiferent de vremuri, a doua noastră casă. Suntem proeuropeni 
cât timp locuim aici. Cât timp nu plecăm de bunăvoie sau nu suntem deportaţi de 
pretinșii proeuropeni (mai cunoscuți drept liberali sau globaliști). 


S-o spunem direct: antieuropean poți fi doar dacă vii din Statele Unite sau de pe 
alte continente și ai un interes vădit să slăbești Europa. Să-i tai sursele ieftine de 
energie, ca să-i vinzi propria marfă, de trei ori mai scumpă. Să o târăști în război 
cu Rusia, ca să o îndopi cu armament la suprapreţ. Să o obligi să se vaccineze, ca 
să-i bagi pe gât miliarde de doze experimentale. 


Asta înseamnă să fii antieuropean, pe scurt. Joe Biden este un antieuropean 
convins, fără niciun dubiu. 


Și mai ești un antieuropean convins atunci când trădezi interesele fundamentale 
ale continentului, ale cetățenilor. Atunci când nu dorești o Europă puternică, 


suverană, stăpână pe propriile decizii. Ursula von der Leyen este un astfel de 
antieuropean. 


Dacă ar fi să ne raportăm la criteriile enunțate timid de mass-media MSM, cel 
puţin jumătate dintre români sunt antieuropeni. O aberaţie, evident! Așa cum nici 
ungurii nu sunt antieuropeni doar pentru faptul că gândesc altfel decât birocrații 
de la Bruxelles sau liberalii de la Washington. 


Dacă tot manifestă atâta intoleranţă la ideile conservatoare, i-aș propune Ursulei 
von der Leyen să găsească un spațiu suficient de mare, undeva în UE, în care să- 
și întemeieze o țară toţi antieuropenii deveniți indezirabili. Vreo 200 de milioane 
de suflete. 


Să se numească Antieuropenia și să aibă capitala la Antibruxelles. 

Din nou avem de-a face cu năravul globalist de a ne acuza de propriile lor krime. 
Pentru că anti-europeni sunt chiar ei, globaliștii. Și nu vor recunoaște niciodată 
Adevărul despre noi: nu suntem anti-europeniști, suntem ANTI-GLOBALIȘTI. 
Eventual, noi SUVERANIȘTII dintre anti-globaliști ne opunem mârșăviilor așa-zis 
pro-europene de până acum, majoritatea diktatoriale și kriminale. Și ne apărăm 
împotriva lor punând la înaintare ca pavăză statele naţionale și Constituţiile lor, 
bune-rele cum sunt. Că despre conștiința popoarelor este ridicol să vorbim: este 
sublimă dar lipsește cu desăvârșire. lar până vom vedea o construcție pan- 
europeană în folosul cetăţenilor s-ar putea să dureze mai mult decât ce ne-a mai 
rămas din viaţa noastră. 

